Es můs ein man (Mit aufgelösten Abbreviaturen)
Es můs ein man·
dik han· so senden smerzen·
der frowen gern nimet· war·
ir lichter schin·
so fin· get im zeherzen·
vnd durch die sele gar·
ein wiblich zartes bilde·
git manne můt·
vnd tůt· sin herze wilde·
wib sint ein lieblich gůt·

Dvr schonú wib·
mans lib· sol pflegen zúchte·
vnd ǒch bescheidenheit·
wer tet des nicht·
man sicht· so stolzer frúchte·
nicht in der welte breit·
wib sint in mannes ǒgen·
ein suͤsser schin·
ach min· des tulde ich tǒgen·
von suͤsse strengen pin·

NAcht vnde tag·
er mag· wol froͤlich wesin·
der mag bi frowen sin·
vor leit er sol·
vil wol· bi in genesen·
sin zit get sůsse hin·
sin ǒgen sehint dike·
so lieblich dar·
doch gar· heinlicher blike·
wib sint so zartlich clar·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse